El Centre Cultural Tívoli acull el V Torneig Sub-2200 de la mà del Club Escacs Burjassot
2025-07-24

De la mà del Club Escacs Burjassot, el Centre Cultural Tívoli s’ha convertit, fins a finals del mes d’octubre, en la seu del V Torneig Sub-2200. Un torneig que, iniciat la passada setmana, reunirà en el citat espai municipal, tots els divendres a partir de les 18 hores, als 91 jugadors que enguany s’ha apuntat per a participar en el mateix.

El torneig finalitzarà el 27 d’octubre amb el lliurament de trofeus als tres millors classificats i els reconeixements als millors jugadors en categories sub-18, sub-16, sub-14, sub-12 i sub-10. També tindran un petit obsequi els sub-2000, sub-1800, sub-1600, sub-1400, sub-1200 i sense ELO.

El torneig, que és valedor per a la FIDE i FEDA es desenvolupa baix el sistema suís, a set rondes, sense ser eliminatori i en el qual aquells que guanyen la primera ronda s’enfronten entre si en la segona, igual que els que perden i així successivament, enfrontant-se els jugadors amb similars puntuacions. Enguany, les partides seran lentes ja que cada jugador té una hora per a realitzar la partida més trenta segons afegits per moviment.

Tota la informació sobre el torneig, característiques, bases, etc, pot consultar-se en la web de la Federació Valenciana d’Escacs, http://www.info64.org.